ট্রান্সজর্ডান (অঞ্চল)
ট্রান্সজর্ডান, পূর্ব তীর, বা ট্রান্সজর্ডানীয় উচ্চভূমি (আরবি: شرق الأردن), জর্ডান নদীর পূর্বে দক্ষিণ লেভান্টের অংশ, যা বেশিরভাগ বর্তমান জর্ডানে রয়েছে। ট্রান্সজর্ডান নামে পরিচিত অঞ্চলটি ইতিহাস জুড়ে অসংখ্য শক্তি দ্বারা নিয়ন্ত্রিত ছিল। প্রারম্ভিক আধুনিক যুগে, ট্রান্সজর্ডান অঞ্চলটি উসমানীয় সিরিয়ার প্রদেশগুলির অধিভুক্ত ছিল। ১৯১০--এর দশকে উসমানীয় শাসনের বিরুদ্ধে আরব বিদ্রোহের পর, ট্রান্সজর্ডান আমিরাত ১৯২১ সালে হাশেমাইট আমির আবদুল্লাহ দ্বারা প্রতিষ্ঠিত হয় এবং আমিরাত একটি ব্রিটিশ আশ্রিত রাজ্যে পরিণত হয়। ১৯৪৬ সালে, আমিরাত ব্রিটিশদের কাছ থেকে স্বাধীনতা অর্জন করে এবং ১৯৪৯ সালে দেশটির নাম পরিবর্তন করে "জর্ডানের হাশেমি রাজ্য" রাখা হয়।